Diari Oficial de la Generalitat Valenciana


Sumari del DOGV 4737, del 22-04-2004 (2004/3159)

Notificació de l'acord d'iniciació dictat en l'expedient sancionador nº 049/04 SAN, a Dasapa, SL.
-------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/3159


Organisme emissor
:   Conselleria de Territori i Habitatge

Tipus de document
:   Anunci

Notificació de l'acord d'iniciació dictat en l'expedient sancionador nº 049/04 SAN, a Dasapa, SL. [2004/X3159]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica a Dasapa, SL, amb últim domicili conegut a 03253 Alacant, polígon Pla de Vallonga núm. 5, acord d'iniciació de data 26 de febrer de 2004, dictat en l'expedient sancionador 049/04 SAN, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial Decret 1398/93 de 4 d'agost, pel qual s'aprova el reglament de procediment per a l'exercici de la potestat sancionadora.
  
Vist que en data 9 de desembre de 2003, agent mediambiental va poder constatar a la finca denominada Guilella, del terme municipal de Bocairent, ubicat en zona de protecció ecològica, que la mercantil Dasapa, SL, ha procedit a la instal·lació d'un tanca de 4000 metres de longitud i malla cinegètica sense comptar amb la preceptiva autorització, infringint el que disposa l'art. 25.2 del Decret 76/2001, de 2 d'abril, del Govern Valencià, pel qual s'aprova el Pla d'ordenació dels recursos naturals de la serra Mariola, en relació amb l'art. 35 de la Llei 11/94, d'espais naturals protegits de la Comunitat Valenciana.
  
Vist que, els fets referits estan tipificats en l'article 52 apartat 19 de la Llei 11/1994 d'espais naturals protegits de la Comunitat Valenciana, i qualificada com menys greu en l'article 54 2. c), i la sanció de la qual ve determinada en l'art. 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les següents multes:
  
b) Infraccions menys greus: de 601,02 € a 6.010,12 €.
  
En el present supòsit la sanció seria 3.005 € (tres mil cinc euros).
  
Vist que, amb independència de la sanció que hi escaiga, l'infractor està obligat a la reparació del dany i la reposició de les coses al seu estat original tal com estableix l'article 55 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana. En el present cas consistirà en la presentació davant d'aquest centre directiu de l'autorització que permet la instal·lació de la present tanca o bé, en cas de mancar d'aquesta, la retirada de la tanca objecte del present expedient sancionador.
  
En el cas que els responsables de les infraccions no procedisquen a la reparació del dany causat, la Conselleria de Territori i Habitatge podrà optar per imposar multes coercitives de fins a 3.005,06 €, reiterades per lapses de temps suficients per a portar a terme allò que s'ha ordenat, o procedir a la reparació de forma subsidiària a costa del responsable. Les quantitats corresponents a l'execució subsidiària seran exigibles per via executiva.
  
Tot això sense perjudici del que resulte de la instrucció, i és l'òrgan competent per a la resolució del present expedient el director territorial, per raó del que disposa l'article 60.1 de la Llei 11/1994, de 27 de desembre, d'espais naturals protegits de la Comunitat Valenciana.
  
A la vista del que disposen els articles 127 a 138 de la Llei 30/92, de 26 de novembre, de règim jurídic de les administracions públiques i del procediment administratiu comú, i el que estableix el Reial Decret 1398/93 de 4 d'agost pel qual s'aprova el Reglament de Procediment per a l'exercici de la potestat sancionadora, s'hi acorda:
  
La incoació del corresponent expedient sancionador contra la mercantil Dasapa, SL, per presumpta infracció de l'article 52 apartat 19 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en relació amb l'article 15 de la citada llei.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'art. 135 de la Llei 30/66 ZZ-NWP i en l'art. 13.2 del RD 1398/1993 perquè en qualsevol moment del procediment puguen ser objecte de recusació segons el que disposen els arts. 28 i 29 del la citada Llei 30/45 EN-LYS.
  
Per raó del que estableix l'art. 16.1 del RD 1398/93, se li concedeix un termini de quinze dies comptadors a partir de l'endemà de la notificació del present acord, perquè aporte totes les al·legacions, documents o informacions que estime convenients, significant-li que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els arts. 18 i 19 del RD 1398/93.
  
De conformitat amb el que disposa l'art.42, apartat 4 de la Llei 4/99, de 13 de gener, de modificació de la Llei 30/92, de règim jurídic de les administracions públiques i del procediment administratiu comú en relació amb l'apartat 6 de l'art. 20 del Reial Decret 1398/93, de 4 d'agost, pel qual s'aprova el reglament per a l'exercici de la potestat sancionadora, el termini per a la resolució i la notificació del present procediment serà de sis mesos. Transcorregut el citat termini sense haver-lo dictat i notificat es produirà la caducitat del procediment conforme al que disposa l'apartat 2 de l'art. 44 de la Llei de règim jurídic.
  
El director territorial: Manuel Ignacio Prieto Honorato.
  
I perquè servisca de notificació a l'interessat mencionat anteriorment, s'expedeix el present edicte.